Kad danas pitate nekoga tko je bio klinac u Jugoslaviji ima li fotografiju sebe s Djeda Mrazom, uglavnom će vam preneraženo reći – u Jugoslaviji njije bilo Djeda Mraza. No, fotografije koje vam donosimo u nastavku, demantiraju tu popularnu tezu. Okej, nije ga bilo za Božić kao danas, ali su se za Novu godinu određena gospoda redovito uvlačila u nešto što je, očito, trebalo biti odijelo Djeda Mraza, i glumili popularne djedice. Ponekad uspješno, češće nešto neuspješnije.

Kako biste stvarno doživjeli djedice u Jugoslaviji, nabavili smo fotografije iz tog vremena; nešto od kolega (naša Ana Raić Knežević, recimo), nešto od ljudi za koje smo čuli da imaju divne primjerke (Fred Matić, recimo), a nešto od karlovačke fotografske udruge Kafotka i njezina predsjednika, gospodina Dinka Neskusila koji nas je ozbiljno spasio svojom bogatom kolekcijom te kolega iz Adria Daily Magazina, koji su nam ustupili možda najzabavnije primjerke. No, možda najbolje da ih pogledate u nastavku.

1. Ugledna članica naše redakcije i djedica koji izgleda kao da se malo previše zabavlja

2. Evidentno, gospodin koji koristi istu periku za svoju ulogu Djeda Mraza i Zlatokose

3. Član Uprave Telegram media grupe koji izgleda zabrinjavajuće smireno s obzirom na gospodina desno

4. Djed Mraz čiji je ples jako brzo eskalirao

Baš jako brzo

5. A ovo je dame i gospodo mali Predrag Matić. Doduše, nismo skroz sigurni što je ona spodoba u pozadini

6. Djevojčica s kojom iskreno suosjećamo

7. Zašto se, pobogu, ova djeca ne boje?

Ne, stvarno

8. Viši level uznemirujućeg

9. Najzabavniji djedica ikad. Koji se sasvim očito upravo vratio s uredske veselice

10. Pravila oko izgleda Djeda Mraza u Jugoslaviji su bila vrlo labava

11. A tipovi koji su ih glumili su iz nekog razloga obožavali rumenilo

12. Obratite pozornost na curicu koja stoji skroz lijevo i očima signalizira upomoć

13. Ne znamo što je tužnije na ovoj slici, vuneni Djed Mraz, izraz lica curice ili onaj siroti bor u pozadini

14. Godina na kapi je genijalan detalj. Još bolji? Vata na okvirima naočala

15. Ovaj djedica bi zapravo mogao biti dosta zgodan tip ispod te vate, kape i lokni

16. Nismo sigurni je li ovo Djed Mraz koji veselo maše ili čovjek kojeg je ova obitelj zatočila i sad preklinje za pomoć

17. Ovaj tip sto posto još i danas hoda okolo s ovim sprejem na licu kojeg nikad nije uspio skinuti

18. Tulum na koji bismo definitivno išli

19. Dokaz da Bigfoot postoji

20. I za kraj, djedica kojem napokon vjerujemo. Šteta što ova curica ne misli isto